પરમ કૃપાળુ પૂજ્ય ગુરૂદેવશ્રીને વહેલી સવારે આભાસ થયો કે ત્રણ લાઈટ આવી રહી છે. તેઓશ્રીએ ભક્તોને કહ્યું કે “જાઓ સ્ટેશન પર સ્વાગત કરો! ત્રણ ભગવાન આવી રહ્યાં છે.” પૂજ્ય માતાજી ટ્રેનમાંથી ઉતરતાં જ આશ્ચર્યાન્વિત થયાં ! ભક્તોએ કહ્યું “અમે પૂજ્ય ગુરૂદેવશ્રીના આદેશથી આવ્યા છીએ.” ‘પ્રભુ પધાર્યા, પ્રભુ પધાર્યા’ સુવર્ણપુરીના ભક્તોની જિન દર્શનની ઉગ્ર ભાવના સાકાર થઈ. ભગવાનની પેટી ખુલતાં જ પૂજ્ય ગુરૂદેવશ્રીના મુખેથી “આહાહા ! ઉદ્ગાર સરી પડ્યા. ભગવાને તો અમને ન્યાલ કરી દીધા !” તેઓશ્રી ભક્તિભાવથી સ્તબ્ધ થઈ ગયા અને નયનોમાંથી હર્ષાશ્રુની ધારા વહેવા લાગી !